《水调歌头（九日修故事访南山，崖间有前太守所作水调歌头，率尔次韵）》
宋代·万某

卷尽风和雨，晴日照清秋。南山高处回首、潇洒一扁州。且向飞霞沦茗，还归云间书院，何幸有从游。随分了公事，同乐与同尤。

少年事，湖海气，百尺楼。萧萧华发、归兴只念故山幽。今日聊修故事，口岁大江东去，应念我穷愁。不但莼鲈口，杜若访芳洲。

作者简介：万某，失名。宁宗庆元间知巴州（清道光《巴州志》卷五）。